8 בספטמבר, 2019

לכבוד

עו"ד אלעד מן

בדוא"ל elad@man-barak.com

שלום רב,

**הנדון: בקשה לקבלת מידע לפי חוק חופש המידע, תשנ"ח - 1988 ("החוק")**

**פנייתך מיום 31 במאי, 2019**

במענה לפנייתך שבסימוכין, להלן החלטת נת"ע - נתיבי תחבורה עירוניים להסעת המונים בע"מ (להלן: **"החברה"**):

1. **בקשתך לקבל את פירוט ההתקשרויות עם "פרו- ש.י.א" במישרין ובעקיפין (באמצעות צד ג' או קבלן משנה) לרבות התקשרויות נוכחיות וקיימות ואלו שכבר הסתיימו, והעתקי הסכמי ההתקשרות. פירוט הפרוייקטים שבהם היתה מעורכת החברה האמורה, פירוט תקופות עבודתה ו/או מעורבותה בפרויקטים של נתע ופירוט הסכומים ששולמו לה, תאריכם ומהותם.**  - הוחלט שלא למסור לך את המידע, זאת בהתאם לסעיף 9(ב)(6) לחוק. המידע נוגע לעניינים מסחריים ומקצועיים הקשורים לעסקיו של צד ג', שגילויו עשוי לפגוע בצד ג' פגיעה ממשית באינטרס מקצועי, מסחרי או כלכלי של אותו צד ג' ואין חובה למסור מידע זה למבקש.
2. **בקשתך לקבל את פירוט עלות ההתקשרות בהליכים 089/2015, 157/2015 וכן פירוט הזוכים במכרזים והסכמי ההתקשרות איתם, הסכומים ששולמו להם ומהותם**

 מצורפים למכתב זה מסמכי ההליכים הנדונים כפי שפורסמו באתר נת"ע.

בהליך 089/2015 זכתה חברת דרך חדשה בתנועה בע"מ.

בהליך 157/2015 זכתה חברת היולט-פקרד (ישראל) בע"מ.

לגבי הסכמי ההתקשרות, הסכומים ששולמו ומהותם, הוחלט שלא למסור לך את המידע, זאת בהתאם לסעיף 9(ב)(6) לחוק כמפורט לעיל.

1. **בקשתך לקבל את שווי ההתקשרות במכרזים הבאים ומול מי הייתה ההתקשרות**

מצורפים למכתב זה מסמכי ההליכים הנדונים כפי שפורסמו באתר נת"ע.

בהליך 045/2015 זכתה חברת .D'appolonia S.p.A

בהליך 060/2015 זכו החברות א.ספיבק חברה להנדסה בע"מ, דנה הנדסה בע"מ.

בהליך 087/2015 זכו החברות – אלון בלגה חברת עורכי דין, זליכוב, בן-דן ושות', יעקב אבימור עורכי דין.

1. **בקשתך לקבל את סכום ההתקשרות בפועל עם חברת וויז מובייל לפרסום בזמן ניווט וניטור בזמן אמת של השיח אודות נת"ע בכלי התקשורת וברשתות החברתיות? מה היה הסכום שדווח לוועדת המכרזים בהקשר זה?**

הוחלט שלא למסור לך את המידע, זאת בהתאם לסעיף 9(ב)(6) לחוק כמפורט לעיל.

1. הנך רשאי לעתור נגד ההחלטה לפי הוראות חוק בתי משפט לעניינים מנהליים, התש"ס-2000.

**בכבוד רב,**

**אסף ברקת, ממונה על חופש המידע**

**אגף הסברה וקשרי קהילה**